Coba ceritain soal Duit syiling dua pence British dalam bahasa melayu

:Rencana ini membincangkan duit syiling dua pence perpuluhan British, diedarkan sejak 1971. Untuk dua pence pra-perpuluhan, diedarkan antara 1660 dan 1798, sila lihat rencana mengenai wang Maundy.

Duit syiling dua pence (2p) perpuluhan British – sering disebut "dua pee" – telah diedarkan oleh Royal Mint pada 15 Februari 1971, hari mata wang British diperpuluhankan. Dari segi praktik ia boleh ditukar di bank dalam beg £1 sejak beberapa minggu sebelumnya. Pada Disember 2005 terdapat anggaran 6,421 juta duit syiling 2p dalam peredaran.

Duit syiling ini pada mulanya ditempa dari gangsa, tetapi sejak 1992 ia telah ditempa dari keluli bersadur-tembaga kecuali untuk beberapa bulan sahaja pada 1998 apabila gangsa digunakan kembali. Disebabkan keluli berplat-tembaga kurang tumpat berbanding gangsa, duit syiling selepas 1992 telah menjadi lebih tebal. Duit ini beratnya 7.12 gram dan berdiameter 25.9 milimeter.

Bahagian belakang asal duit syiling, direka bentuk oleh Christopher Ironside, ialah Lambang Putera Wales: bulu burung unta dalam sebuah mahkota kecil, di atas cogan kata Bahasa Jerman ICH DIEN ("I serve"). Nombor "2" ditulis di bawah lambang, dan sama ada NEW PENCE (1971–1981) atau TWO PENCE (dari 1982) ditulis di atasnya. Akan tetapi, sebilangan kecil "New Pence" 1983 wujud. Duit syiling ini agak jarang ditemui, dan dianggap bahan pengumpulan.

Tiga bahagian hadapan berlainan telah digunakan setakat ini – dari 1971 hingga ke 1984 kepala Ratu Elizabeth II oleh Arnold Machin, dari 1985 hingga ke 1997 kepala baginda oleh Raphael Maklouf, dan sejak 1998 oleh Ian Rank-Broadley. Dalam semua kes, inskripsinya ialah ELIZABETH II D.G.REG.F.D. diikuti oleh tarikhnya.

Oleh kerana peningkatan harga lagam pada awal 2006, pada Mei pada tahun itu duit syiling pra-1992 (97% tembaga) mengandungi nilai tembaga 3p setiapnya. Sehingga Mei 2006, sekitar 2,551 juta duit syiling seperti itu tinggal dalam peredaran. Bagaimanapun, Royal Mint memberi amaran bahawa mengubah duit syiling menyalahi undang-undang di UK.